《香奁冬词》
明代·孟淑卿

默坐深闺思有余，霜威渐觉袭衣裾。
青绫被冷无鸳梦，紫塞天寒断雁书。
竹叶舞风侵户响，梅花和月上窗虚。
双蛾争似庭前柳，腊尽春来忽又舒。

作者简介：苏州人，号荆山居士。孟澄女。工诗，有才辨。配不得志。性疏朗，不忌客。尝论朱淑真诗有俗气，不及李清照。其说为士林所赏。作品皆散佚。